
PËR MIRATIMIN E LISTËS PËRFUNDIMTARE TË PRONAVE  TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS QENDËR MALLAKASTËR TË QARKUT TË FIERIT

Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore” të ndryshuar, me propozimin e Ministrit të Brendshëm, Këshilli i Ministrave

VENDOSI:  

1. Miratimin e listës  përfundimtare të pronave të paluajtshme  publike, shtetërore, brenda juridiksionit territorial dhe administrativ, të komunës Qendër Mallakastër të qarkut të Fierit, që transferohen në pronësi ose në përdorim të kësaj komune, sipas lidhjes nr.1, që i bashkëlidhet këtij vendimi dhe është pjesë përbërëse e tij.
 Lista me 52 (pesëdhjetë e dy) fletë, që i bashkëlidhet këtij vendimi,  përfundon me numrin rendor 277 ( dyqind e shtatëdhjetë e shtatë).
2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe komuna Qendër Mallakastër  për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha


Komuna Qendër Mallakastër 						         Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-14, 267
	Prona që përdoren për realizimin e programeve arsimore (pronat me nr. rendor 13, 14, ndodhen brenda godinës së shkollës) 
	Në pronësi

	15-23
	Prona që përdoren për realizimin e funksioneve në shëndetin publik (pronat me nr. rendor 18,20,22, ndodhen brenda godinës së shkollës)
	Në pronësi

	24-27, 275 (stadiumi i klubit “Bylis”, Ballsh)
	Prona që përdoren për realizimin e veprimtarive social-kulturore e sportive
	Në pronësi

	28-45
	Varreza publike
	Në pronësi

	46-50, 271
	Prona që përdoren në fushën e strehimit dhe mbrojtjes civile
	Në pronësi

	64
	Prona që përdoren për ushtrimin e funksioneve në fushën e zhvillimit ekonomik
	Në pronësi 

	68-85
	Prona që përdoren për ushtrimin e funksioneve në fushën e bujqësisë dhe ushqimit (toka produktive)
	Në përdorim

	86-92
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive)
	Në pronësi

	226-227, 268
	Prona që përdoren për ushtrimin e funksioneve në fushën e ujësjellës-kanalizimeve
	Në pronësi

	228-249
	Infrastrukturë (sheshe, rrugë vendore, lulishte dhe shërbime publike)
	Në pronësi

	269, 270, 272, 273, 274
	Troje të lira të ish-kooperativave bujqësore dhe ish-ndërmarrjeve shtetërore
	Në përdorim



